Document ID: 32014R0317

KOMISSION ASETUS (EU) N:o 317/2014,
annettu 27 päivänä maaliskuuta 2014,
kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteen XVII (CMR-aineet) muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 68 artiklan 2 kohdan,
sekä katsoo seuraavaa:
(1)
Asetuksen (EY) N:o 1907/2006 liitteessä XVII olevissa nimikkeissä 28-30 kielletään sellaisten aineiden myynti yleiseen kulutukseen, jotka luokitellaan luokkaan 1A tai 1B kuuluviksi syöpää aiheuttaviksi, sukusolujen perimää vaurioittaviksi tai lisääntymiselle vaarallisiksi aineiksi (CMR-aineet), sekä sellaisten seosten myynti yleiseen kulutukseen, jotka sisältävät kyseisiä aineita pitoisuuksina, jotka ylittävät vahvistetut pitoisuusrajat. Kyseiset aineet luetellaan liitteen XVII lisäyksissä 1-6.
(2)
Euroopan parlamentin ja neuvoston asetusta (EY) N:o 1272/2008 (2) muutettiin sen mukauttamiseksi tekniikan ja tieteen kehitykseen komission asetuksilla (EU) N:o 618/2012 (3) ja (EU) N:o 944/2013 (4) eräiden uusien CMR-aineita koskevien yhdenmukaistettujen luokitusten päivittämiseksi tai sisällyttämiseksi.
(3)
Asetuksella (EU) N:o 618/2012 vahvistetaan uusi yhdenmukaistettu luokitus seuraaville aineille: indiumfosfidi on luokiteltu luokkaan 1B kuuluvaksi syöpää aiheuttavaksi aineeksi ja triksylyylifosfaatti ja 4-tert-butyylibentsoehappo luokkaan 1B kuuluviksi lisääntymiselle vaaralliseksi aineeksi.
(4)
Asetuksella (EU) N:o 944/2013 vahvistetaan uusi yhdenmukaistettu luokitus seuraaville aineille: [piki, kivihiiliterva, korkealämpötilainen] on luokiteltu luokkaan 1A kuuluvaksi syöpää aiheuttavaksi aineeksi, galliumarsenidi on luokiteltu luokan 1B syöpää aiheuttavaksi aineeksi, [piki, kivihiiliterva, korkealämpötilainen] on luokiteltu luokan 1B perimää vaurioittavaksi aineeksi ja [piki, kivihiiliterva, korkealämpötilainen], epoksikonatsoli (ISO), nitrobentseeni, diheksyyliftalaatti, N-etyyli-2-pyrrolidoni, ammoniumpentadekafluorioktanoaatti, perfluorioktaanisulfonihappo ja 2-etyyliheksyyli-10-etyyli-4,4-dioktyyli-7-okso-8-oksa-3,5-ditia-4-tinatetradekanoaatti on luokiteltu luokan 1B lisääntymiselle vaarallisiksi aineiksi.
(5)
Koska toimijat saavat soveltaa asetuksen (EY) N:o 1272/2008 liitteessä VI olevassa 3 osassa vahvistettuja yhdenmukaistettuja luokituksia jo aiemmin, niiden pitäisi voida soveltaa myös tämän asetuksen säännöksiä vapaaehtoisesti jo aiemmin.
(6)
Asetuksen (EY) N:o 1907/2006 liitteessä XVII olevia lisäyksiä 1-6 olisi siksi muutettava.
(7)
Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 1907/2006 liite XVII tämän asetuksen liitteiden I, II ja III mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämän asetuksen liitettä I sovelletaan 1 päivästä huhtikuuta 2014.
Tämän asetuksen liitettä II sovelletaan 1 päivästä tammikuuta 2015.
Tämän asetuksen liitettä III sovelletaan 1 päivästä huhtikuuta 2016.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä maaliskuuta 2014.

Labels: 3
0
1
20